Amado Lázaro

Amado de Lázaro y Figueras (Tolosa Okzitaniakoa, 1831ko abuztuaren 7a - 1902ko ekainaren 8a) espainiar ingeniaria izan zen.

1854an amaitu zuen Ubideetako eta Portuetako ingeniari karrera, eta lehen destinoa Gasteizen jaso zuen, eta, ondoren, Bizkaian. Bertan, inguru horretako herri-lanak ikuskatzeko zerbitzuaren arduraduna izan zen. Urte horretan bertan, Portugaleteko hiribildua zabaltzeko eta eraikitzeko proiektua egin zuen. Bermeoko, Lekeitioko eta Ondarroako portuak hobetzeko proiektuak ere agindu zitzaizkion, baita Bizkaiko portuen planoak egiteko ere. Amado Lázaro hamar urtez egon zen Bilboko itsasadarreko eta portuko obren buru.

Lehenengo ingeniari izaten jarraitu zuen, eta gero 2. mailako ingeniari buru, eta 1863an Tarragonako probintziako buru izatera pasa zen. Antza denez, bertakoa zen bere familia. 1867an Bartzelonan finkatu zuen bizilekua, Budako itsasargiaren eraikuntza gertutik zaintzeko.

Erreferentziak 

Espainiako ingeniariak
Tolosarrak (Okzitania)
Ohorezko Legioko ofizialak